கேள்வி: நுகுரா ராய் பன்னாட்டு வானூர்தி நிலையம் - பொது பற்றி விளக்கவும்.
பதில்: மிக அண்மைய காலத்தில் நுகுரா ராய் வானூர்தி நிலையத்தில் புதிய மேம்பாடுகள் காணப்பட்டு உள்ளன. அவை பாலியின் புகழைப் பன்னாட்டு அளவில் அதிகரிக்கச் செய்துள்ளன; அத்துடன் ஆசியாவின் சிறந்த விமான நிலையங்களில் ஒன்றாகவும், உலகளாவிய நிலையில் நன்கு அறியப்பட்ட நிலையமாகவும் அறியச் செய்யப்பட்டுள்ளன. இந்த வானூர்தி நிலையம் IX வகையைச் சேர்ந்தது; மற்றும் போயிங் 747-8 மற்றும் ஏர்பஸ் ஏ380 உள்ளிட்ட அகலமான அமைப்பைக் கொண்ட வானூர்திகளுக்குச் சேவை செய்யும் திறன் கொண்டது. 2016-ஆம் ஆண்டில், பன்னாட்டு வானூர்தி மன்றம் ''(:en:Airport Council International)'', நுகுரா ராய் பன்னாட்டு வானூர்தி நிலையத்திற்கு, உலகின் மூன்றாவது சிறந்த வானூர்தி நிலையமாக விருது வழங்கியது. ஒவ்வோர் ஆண்டும் 15-25 மில்லியன் பயணிகளுக்குச் சேவை செய்த சிறப்புத் தனமைக்காக அந்த விருது வழங்கப்பட்டது.
கேள்வி: நுகுரா ராய் பன்னாட்டு வானூர்தி நிலையம் - தற்போதைய நிலை பற்றி நீங்கள் என்ன அறிந்துள்ளீர்கள்?
பதில்: 2000-ஆம் ஆண்டில், இந்த வானூர்தி நிலையம் 43,797 உள்நாட்டு மற்றும் பன்னாட்டு வானூர்திச் செயல்பாடுகளைப் பதிவு செய்தது; அவற்றில் 4,443,856 பயணிகள் பயணம் செய்துள்ளனர். [5] ஏப்ரல் 2011 இறுதிக்குள், வானூர்தி நிலையத்தின் முனையங்கள் ஆண்டுக்கு 11.1 மில்லியன் பயணிகளைக் கையாண்டன. அந்த வகையில் அதன் 8 மில்லியன் பயணிகள் இலக்கையும் தாண்டியது.[http://dps.ngurahrai-airport.co.id/i/eng/sejarah.php Airport history, 1930–2010] , accessed 11 October 2010 ஆண்டுதோறும் சுமார் 12 முதல் 15 விழுக்காட்டுப் பயணிகள் வளர்ச்சியைக் கண்டு வருகிறது. 2017-ஆம் ஆண்டில் இருந்து ஆண்டுதோறும் 20 மில்லியன் பயணிகள் இந்த நிலையத்தைப் பயன்படுத்தி வருகின்றனர்.